Թինա Սինատրա

Թինա Սինատրա (), ամերիկացի երգիչ, դերասան, ռեժիսոր և հուշագիր։

Վաղ կյանք
Քրիստինա Սինատրան ծնվել է 1948 թվականի հունիսի 20-ին Կալիֆորնիայի Լոս Անջելես քաղաքում։ Նա ամերիկացի երգիչ Ֆրենկ Սինատրայի և նրա կնոջ՝ Նենսի Բարբատո Սինատրայի, ավագ դուստրն էր։ Քույրը՝ Նենսի Սինատրա, եղբայրը՝ Ֆրենկ Սինատրա Կրտսեր։ Ծնողները բաժանվել են երբ նա երեք տարեկան էր։

Կարիերա
Սինատրան ընտանիքի բոլոր անդամների հետ  առաջին անգամ երևաց 1968 թվականին Սինատրա ընտանիքը մաղթում է Ձեզ Սուրբ Ծնունդ ալբոմի ձայնագրման ժամանակ։ Նա աջակցել է ալբոմի հինգ երգերի՝ այդ թվում նաև Santa Claus Is Coming to Town երգի ձայնագրման աշխատանքներին և քրոջ հետ դուետով հանդես է եկել O Bambino երգով։ Թինան նաև մեկ էպիզոդով նկարահանվել է Դին Մարտինի երեխաների հետ նրա իսկ  հեղինակային հեռուստաշոույում։

Սինատրան երբեք չի ցանկացել դառնալ երգիչ ինչպես իր հայրը, բայց 1969 թվականին Գերմանիայում  նկարահանվել է Ռոմեո և Ջուլիետ ֆիլմի նկարահանման աշխատանքներին, որտեղ նա  ապրեց մի քանի տարի։ Միացյալ Նահանգներ տեղափոխվելուց հետո նա վարպետաց դասեր էր ստանում Ջեֆ Քորեյի մոտ, որից հետո նկարահանվեց  Ադամ-12, Դա գողացել են ֆիլմերում և  Մաքքլաուդ, Մանիքս հեռուստասերիալներում։

Իր հուշերում նա գրում է, որ դերասան դառնալու համար իրեն մի քիչ պակասում էր ինքնավստահություն և փառասիրություն։ Սինատրան  մնաց  կինոարդյունաբերությունում՝ դառնալով  Առնոլդ Սթիֆելի թատերական գործակալը և մի որոշ ժամանակ ներկայացրեց Ռոբերտ Բլեյքին։

1977 թվականին նա ներկայացավ Երևակայական կղզի հեռուստասերիալում, որը պիլոտային դարձավ համանուն  սերիալների նկարահանման համար։ 1992 թվականին նա CBS ամերիկյան հեռուստառադիոցանցի հաղորդումների գործադիր տնօրենն էր։ 2004 թվականին վերականգնել է 1962 թվականի  Մանչուրայի թեկնածուն ֆիլմը, որտեղ նրա հայրը խաղում էր գլխավոր դերում։

Սինատրան հրատարակել է  Հայրիկիս աղջիկը 2000 թվականին  հեղինակային աշխատությունը։

Անձնական կյանք
1974 թվականի հունվարի 26-ին Լաս Վեգասում Սինատրան ամուսնացավ երաժիշտ Ուես Ֆարելի հետ։ Նրանք բաժանվեցին 1976 թվականի սեպտեմբերի 3-ին՝ 2,5  տարվա ամուսնական կյանքից հետո։ 1981 թվականի հունվարի 30-ին Սինատրան ամուսնացավ  Ռիչարդ Քոհենի հետ։ Երկու տարի անց, 1983 թվականի  հունվարի 11-ին նրանք բաժանվեցին։

2015 թվականին նա ձեռնամուխ եղավ Բևեռլի Հիլզ համայնքի շների պարկի կառուցման աշխատանքներին։

Ծանոթագրություններ

Արտաքին հղումներ
 

Ամերիկացի կին ռեժիսորներ
Կին հուշագիրներ
Լոս Անջելեսի գրողներ
Ամերիկացի կինոդերասաններ
Ամերիկացի հուշագիր
Ամերիկացի կինոռեժիսորներ ըստ նահանգի
21-րդ դարի կինոռեժիսորներ
1948 ծնունդներ
21-րդ դարի ամերիկացի կին գրողներ
Ամերիկացի երգիչներ
Ամերիկացի դերասանուհիներ
Ամերիկացի ռեժիսորներ
Ամերիկացի հեռուստատեսային դերասանուհիներ
Ամերիկացի կինոպրոդյուսերներ